cyanic-selkie/wikianc huggingface dataset:
หมี่กว๋าง
ส่วนผสม
ส่วนประกอบหลักในหมี่กว๋างได้แก่เส้นก๋วยเตี๋ยว เนื้อสัตว์ และผัก โดยมักจะราดน้ำซุปที่มีส่วนผสมของขมิ้นลงไปพอขลุกขลิก
เนื้อสัตว์ที่นิยมใช้ได้แก่กุ้ง หมู และไก่ แต่บางครั้งก็มีผู้ใช้เนื้อปลาหรือเนื้อวัวด้วยเช่นกัน น้ำซุปที่ใช้ทำโดยต้มเนื้อในน้ำหรือในน้ำซุป ปรุงรสด้วยน้ำปลา พริกไทยดำ หอมแดง กระเทียม และขมิ้นซึ่งจะให้สีเหลือง หมี่กว๋างนิยมเสิร์ฟโดยมีผักสดหลายชนิดเช่นกะเพรา ผักชี ต้นหอม ผักแพว หัวปลี และผักกาดหอม เป็นต้น นอกจากนี้บางคนยังใช้ผักอื่น ๆ เช่น เซาดั๊ง เซาฮุ้งหลูย เซาเตี๊ยโต และคาวทอง เป็นต้น และนอกจากนี้ยังโรยหน้าด้วยถั่วลิสงและข้าวเกรียบงาที่เรียกว่า "บั๊ญจ๊างแหม่" (bánh tráng mè) ซึ่งทำให้หมี่กว๋างแตกต่างจากก๋วยเตี๋ยวประเภทอื่น ๆ ส่วนผสมอื่นที่อาจเติมเพิ่มลงไปได้อีกได้แก่ไข่นกกระทาต้ม หมูยอ และกากหมู เครื่องปรุงที่นิยมใช้ได้แก่น้ำมะนาวและพริกสด แต่บางคนก็อาจจะเติมซีอิ๊วหรือซอสพริกด้วยเช่นกัน
หมี่กว๋างแบบแห้งซึ่งไม่ราดน้ำซุปจะเรียกว่า "หมี่กว๋างจ่น" (mì quảng trộn)
วงศ์ย่อยนกเดินดง
วงศ์ย่อยนกเดินดง (Chat & Thrush) เป็นวงศ์ย่อยของนกเกาะคอน ในวงศ์นกจับแมลงและนกเขน (Muscicapidae) ใช้ชื่อวงศ์ว่า Saxicolinae (เดิมเคยถูกอยู่ในวงศ์ Turdidae หรือ Turdinae)
เป็นนกที่มีขนาดเล็กมากจนถึงขนาดเล็ก (13-30 เซนติเมตร) ขอบปลายจะงอยปากเปนรอยบากเล็กนอย รูจมูกเปนรูปไขและมักไมมีขนปกคลุม มุมปากมีขนแข็ง หางสั้นกวาปกแตบางชนิดยาวเทากัน แขงยาวและแข็งแรง นิ้วในเปนอิสระ นิ้วนอกและนิ้วกลางเชื่อมติดกันเล็กนอย ที่บริเวณโคนนิ้ว อาหารไดแก แมลง, สัตวไมมีกระดูกสันหลังขนาดเล็ก, สัตวเลื้อยคลาน และผลไม บางชนิดลงมาหาอาหารตามพื้นดิน ทํารังเปนรูปถวย โดยใชกิ่งไม ใบไมและใบหญาเปนวัสดุ สวนใหญจะทํารังตามงามไม ลูกนกแรกเกิดชวยเหลือตัวเองไมไดเลย ไมมีขนดาวนปกคลุมตัว ยังไมลืมตาและขาไมแข็งแรง ในระยะแรกพอแมยังตองกกและหาอาหารมาปอนให
นกในวงศ์นี้แบ่งออกได้ทั้งสิ้นประมาณ 30 สกุล
เลือดตัดเลือด
เลือดตัดเลือด เป็นละครโทรทัศน์ไทย ที่สร้างขึ้นจากเค้าโครงเรื่องของ วาทินีย์ โอฬาร์กร บทโทรทัศน์โดย ทิพสุดา ดวงมะวงศ์ กำกับการแสดงโดย หลักเขต วสิกชาติ ผลิตโดย บริษัท โพลีพลัส เอ็นเตอร์เทนเม้นท์ จำกัด ควบคุมการผลิตโดย อรพรรณ วัชรพล ลำดับเสียงและดนตรีประกอบเพิ่มเติมโดย ห้องเสียงประเสริฐ ออกอากาศทางสถานีโทรทัศน์สีกองทัพบกช่อง 7 ทุกวันศุกร์-เสาร์-อาทิตย์ เวลา 20.20 - 22.30 น. และ
เรื่องย่อ
จางฉง (ทัตพงษ์ พงษทัต) หัวหน้ากลุ่มมังกรมหานคร ผู้เป็นประมุขแห่งจตุรภาคี ถูก ร.ต.ท.อนันต์ (ทนงศักดิ์ ศุภการ) ตำรวจมือปราบฝีมือดีแห่งกรมตำรวจวิสามัญตาย การตายของจางฉงนอกจากจะทำให้เสถียรภาพของจตุรภาคีสั่นคลอน ยังสร้างความเจ็บแค้นให้แก่ เหว่ยชิง (ภัสสร บุณยเกียรติ) ภรรยาท้องแก่ใกล้คลอดของจางฉงเป็นอันมาก หลังจตุรภาคีแตกกระจายไปคนละทิศละทาง เธอต้องหอบลูกในท้องระหกระเหินเพียงลำพัง
และแล้วในช่วงเวลาแห่ง ฤกษ์ดาวโจร นั้นเอง เสียงเด็กร้องไห้จ้าดังขึ้นพร้อมกันทีเดียวสองเสียง พยาบาลวิ่งออกมาบอกอนันต์ว่าเด็กคลอดแล้วพร้อมกับเตียงข้าง ๆ เป็นผู้ชายทั้งคู่น่าอัศจรรย์จริง ๆ เวลานั้นอนันต์ไม่ได้คิดอะไรมากไปกว่าดีใจที่ทั้งแม่และลูกปลอดภัย นั่นคงเป็นชะตาฟ้ากำหนดให้สองสายเลือดคู่แค้นมาพบกันในสภาพนี้ คืนเดียวกันนั้นเอง เหว่ยชิงพาร่างอันอ่อนเพลียหลังการคลอดลูกมายืนมองทารกชายทั้งคู่ คนหนึ่งคือเลือดในอกที่เธอรักยิ่งกว่าชีวิต อีกหนึ่งคือสายเลือดศัตรูที่เธอสาบานจะต้องแก้แค้นให้ได้ในชาตินี้ และนี่คือโอกาสเดียวที่เธอจะทำได้ เหว่ยชิงอุ้มลูกน้อยของตัวเองขึ้นมากอดด้วยความรักเป็นครั้งสุดท้าย แล้วนำไปวางสลับที่กับทารกชายอีกคนผู้เป็นสายเลือดของ ร.ต.ท.อนันต์ โดยไม่มีใครล่วงรู้ เหว่ยชิงได้วางแผนแก้แค้นที่แสนเจ็บปวดที่สุดในชีวิตของ ร.ต.ท.อนันต์ไว้แล้ว นั่นก็คือ การทำให้สายเลือดต้องเป็นศัตรู และอนันต์ต้องตายด้วยน้ำมือลูกตัวเอง!
โชว มีเพียง หลี่เฟย (ศักราช ฤกษ์ธำรงค์) ผู้เป็นอาจารย์ที่รักเขาดั่งลูกของตัวเอง และยังทำหน้าที่ดูแลกิจการทั้งหมดของบ้านตระกูลจาง นอกจากนั้นหลี่เฟยยังฝึกฝน เฉิน (จักรกฤษณ์ กนกพจนานนท์) ลูกชายคนโต ให้เป็นบอดี้การ์ดคอยปกป้องโชว และให้ เม่ย (นิชา ปาลวัฒน์วิไชย) ลูกสาวคนเล็ก เรียนพยาบาลเพื่อมาดูแลโชวเพียงคนเดียว ความสุขเล็ก ๆ ในชีวิตของโชวคือการได้อยู่ใกล้ ๆ เม่ยและแกล้งรังแกเธอ นั่นเป็นวิธีแสดงความรักในแบบของโชว เพราะโชวคิดว่าเม่ยเป็นสมบัติของเขาและไม่มีใครมีสิทธิ์ยุ่งกับเม่ย ยิ่งทำให้ทั้งคู่เป็นไม้เบื่อไม้เมากัน โดยที่ไม่รู้ตัวว่าแท้จริงแล้วทั้งคู่ได้แอบหลงรักกันอยู่อย่างเงียบ ๆ ภายในใจมานานแสนนาน
หลังอนาวิลกลับจากเรียนต่อโรงเรียนตำรวจที่ต่างประเทศ เขาก็แอบสมัครเข้าทำงานในหน่วยอินทรีย์พิฆาต โดยไม่ได้บอกให้ทางบ้านรู้ นัท (พงศ์ธรรศ เกียรติศิริขจร) รุ่นพี่หัวหน้าหน่วยและยังเป็นคนรักของดุจดาว จึงเตือนอนาวิลให้บอกเรื่องนี้กับอนันต์ แต่อนันต์ก็ทราบก่อน อนาวิลอธิบายให้พ่อเข้าใจว่าการอยู่หน่วยอินทรีย์พิฆาตคือความใฝ่ฝันของตน แม้จะรู้ว่าหน่วยงานนี้อยู่นอกเหนือจากราชการจะเข้าไปเกี่ยวข้องได้และต้องเสี่ยงชีวิตมากแค่ไหนก็ตาม
นอกจากโชวแล้วแต่ละกลุ่มในจตุรภาคีก็มีทายาทที่อยู่ในวัยไล่เลี่ยกัน อันได้แก่ อันดา (ธฌาณ์ แก้ววรากรณ์) ทายาทของกลุ่มอันดามัน ผู้ดูแลธุรกิจมืดแห่งภาคใต้ วายุ (วศิน อัศวนฤนาท) ทายาทแห่งกลุ่มลมบูรพา ยึดครองอำนาจอยู่ภาคตะวันออก และภูผา (จักรพันธ์ วงศ์คณิต) ทายาทกลุ่มฟ้าเหนือ แผ่อำนาจครอบคลุมทั่วดินแดนภาคเหนือ ในขณะที่โชวถูกวางตัวให้เป็นหัวหน้ากลุ่มมังกรมหานคร และประมุขจตุรภาคี ศูนย์กลางแห่งอำนาจทั้งปวง ทั้งสี่จึงกลายเป็นเดอะแก๊งเพื่อนรัก มาเฟียหนุ่มฮอตที่สาว ๆ หมายปองในนามของ จตุรเทพ แห่ง จตุรภาคี
อาร์แพด มิคลอส
อาร์แพด มิคลอส (Arpad Miklos)  (เกิด 11 กันยายน ค.ศ. 1967 ใน บูดาเปสต์ ประเทศฮังการี) เป็นนักแสดงหนังโป๊ ในหนังโป๊เกย์ ปัจจุบันเขาย้ายถิ่นฐานมาอยู่ที่นิวยอร์กซิตี ที่เขาทำงานเป็นผู้ชายหากิน เขาปรากฏในนิตยสารอันซิปด์ ฉบับเดือนกันยายน 2007
การเสียชีวิต
มิคลอสถูกพบศพที่อพาร์ตเม้นต์ส่วนตัวในนครนิวยอร์ก เมื่อวันที่ 3 กุมภาพันธ์ ค.ศ. 2013 ซึ่งสาเหตุการเสียชีวิตเกิดจากการฆ่าตัว ตายด้วยการกระโดดตึก
อ้างอิง
1967 2013
เพนกวินชินสแตรป
เพนกวินชินสแตรป (chinstrap penguin; ) เป็นนกบินไม่ได้จำพวกเพนกวินชนิดหนึ่ง จัดเป็นเพนกวินในสกุลเพนกวินหางแปรงชนิดหนึ่ง
เพนกวินชินสแตรปมีลักษณะแตกต่างจากเพนกวินหางแปรงชนิดอื่น คือ บริเวณใต้คางจะเป็นเส้นเล็ก ๆ สีดำคาดผ่านเหมือนสายรัดคางของหมวกนักขี่ม้า อันเป็นที่มาของชื่อ โดยมีส่วนบริเวณใบหน้าไปจรดถึงท้องสีขาว และถึงแม้ว่าตีนจะเป็นพังผืดเหมือนตีนเป็ดและเพนกวินทั่วไป จึงเหมาะแก่การว่ายน้ำ แต่เพนกวินชินสแตรปก็สามารถเดินและกระโดดไปมาบนโขดหินได้อย่างคล่องแคล่ว
เพนกวินชินสแตรปมีความสูงได้ถึง 68 เซนติเมตร (27 นิ้ว) น้ำหนักได้ถึง 6 กิโลกรัม (13.2 ปอนด์) แต่น้ำหนักอาจจะลดลงเหลือแค่ 3 กิโลกรัม (6.6 ปอนด์) ได้ ทั้งนี้ขึ้นอยู่กับวงจรการขยายพันธุ์ ตัวผู้จะมีขนาดและน้ำหนักมากกว่าตัวเมีย
เพนกวินชินสแตรปอาศัยอยู่ในทวีปแอนตาร์กติกาหรือมหาสมุทรใต้ มีพฤติกรรมอยู่รวมกันเป็นฝูงหรือเป็นอาณานิคม บางครั้งอาจร่วมฝูงปะปนไปกับเพนกวินชนิดที่ใกล้เคียงกัน เช่น เพนกวินอาเดลีหรือเพนกวินเจนทู วางไข่และกกไข่ที่โขดหินริมทะเลในจุดที่เป็นที่บังลม โดยรอคู่ที่ออกไปหาอาหารในทะเล
มหานวดาราประเภท 1เอ
มหานวดาราประเภท 1เอ เป็นประเภทย่อยของซากดาวแปรแสงประเภทหนึ่งที่เกิดจากการระเบิดอย่างรุนแรงของดาวแคระขาว ดาวแคระขาวนี้เป็นซากดาวฤกษ์ซึ่งสิ้นสุดอายุขัยแล้ว และไม่สามารถสร้างปฏิกิริยานิวเคลียร์ฟิวชั่นได้อีกต่อไป อย่างไรก็ดี ดาวแคระขาวที่ยังมีคาร์บอน-ออกซิเจนอยู่อาจสามารถทำปฏิกิริยาฟิวชั่นต่อไปได้อีก ซึ่งจะปลดปล่อยพลังงานมหาศาลออกมาหากอุณหภูมิของมันสูงมากพอ
ในทางกายภาพแล้ว ดาวแคระขาวที่มีการอัตราหมุนรอบตัวเองต่ำ จะมีมวลจำกัดที่ต่ำกว่าขีดจำกัดจันทรเศขร คือ ประมาณ 1.38 เท่าของมวลดวงอาทิตย์ นี่คือขีดจำกัดมวลมากที่สุดซึ่งความดันสถานะเสื่อมของอิเล็กตรอนยังสามารถรองรับได้ หากพ้นจากขีดจำกัดมวลนี้ ดาวแคระขาวจะเริ่มยุบตัว ถ้าดาวแคระขาวเริ่มสะสมมวลจากดาวคู่ของมัน เชื่อกันว่าแกนกลางจะมีอุณหภูมิสูงจนสามารถเริ่มกระบวนการเผาไหม้คาร์บอนได้เมื่อถึงขีดจำกัด ถ้าดาวแคระขาวรวมตัวเข้ากับดาวฤกษ์อื่น (เป็นเหตุการณ์ที่พบน้อยมาก) มันก็จะมีมวลสูงกว่าขีดจำกัดและเริ่มยุบตัวลง ซึ่งก็จะมีอุณหภูมิสูงขึ้นจนเกินขีดจำกัดการจุดระเบิดของนิวเคลียร์ฟิวชั่นเช่นเดียวกัน ภายในเวลาไม่กี่วินาทีหลังจากเริ่มกระบวนการนิวเคลียร์ฟิวชั่น เศษสสารของดาวแคระขาวจะทำปฏิกิริยาภาวะความร้อนเฉียบพลัน ซึ่งจะปลดปล่อยพลังงานออกมามากพอ (1–2 × 1044 จูล) ในการทำให้ดาวระเบิดออกกลายเป็นมหานวดาราได้
มหานวดาราประเภทนี้จะให้ความส่องสว่างสูงสุดค่อนข้างคงที่ เพราะมวลของดาวแคระขาวที่ระเบิดด้วยกลไกการพอกพูนมวลนั้นเป็นมวลที่สม่ำเสมอ การที่ค่านี้ค่อนข้างเสถียรทำให้เรานิยมนำการระเบิดนี้ไปใช้เป็นเทียนมาตรฐาน เพื่อใช้วัดระยะห่างของดาราจักรแม่ของมัน เนื่องจากความส่องสว่างปรากฏของมหานวดาราจะขึ้นอยู่กับระยะห่างเป็นหลัก
แบบจำลองที่เป็นที่ยอมรับ
มหานวดาราประเภท 1เอ เป็นประเภทย่อยตามการจัดประเภทมหานวดาราแบบมิงค็อฟสกี–ซวิคคี ซึ่งคิดค้นขึ้นโดยนักดาราศาสตร์ชาวเยอรมัน รูด็อล์ฟ มิงค็อฟสกี และนักวิทยาศาสตร์ชาวสวิส ฟริทซ์ ซวิคคี มหานวดาราประเภทนี้เกิดขึ้นได้จากหลายวิธี แต่ก็มีกลไกพื้นฐานร่วมกันอยู่ส่วนหนึ่ง เมื่อดาวแคระขาวคาร์บอน-ออกซิเจนซึ่งหมุนรอบตัวเองอย่างช้า ๆ พอกพูนมวลสารจากดาวคู่ของมัน มันไม่สามารถเพิ่มมวลจนเกินขีดจำกัดจันทรเศขรที่ราว 1.38 เท่าของมวลดวงอาทิตย์ได้ หากเกินกว่านั้น มันจะไม่สามารถรองรับน้ำหนักของตัวเองโดยอาศัยความดันสถานะเสื่อมของอิเล็กตรอนได้ และจะเริ่มยุบตัวลง หากไม่เกิดกระบวนการชดเชยแรง ดาวแคระขาวจะยุบตัวลงกลายไปเป็นดาวนิวตรอน ดังเช่นที่เกิดขึ้นทั่วไปกับดาวแคระขาวซึ่งมีส่วนประกอบของแมกนีเซียม นีออน และออกซิเจนเป็นหลัก
อย่างไรก็ตาม มุมมองปัจจุบันในหมู่นักดาราศาสตร์ผู้ออกแบบแบบจำลองการระเบิดมหานวดาราประเภท 1เอ คือ ขีดจำกัดนี้ไม่สามารถบรรลุได้เลยในความเป็นจริง ดังนั้น การยุบตัวจึงไม่เคยเกิดขึ้น ทว่ากลับเกิดแรงดันและความหนาแน่นเพิ่มขึ้นแทน อันเนื่องมาจากน้ำหนักที่เพิ่มขึ้นทำให้อุณหภูมิที่แกนกลางเพิ่มสูงขึ้น และเมื่อดาวแคระขาวเข้าใกล้ราว 1% ของขีดจำกัด จะทำให้เกิดช่วงการพาความร้อน ซึ่งกินเวลาอย่างน้อย 1,000 ปี ในบางจุดของระยะคุกรุ่นนี้ การเผาไหม้เองก็จะเกิดขึ้น โดยได้รับพลังงานจากการฟิวชั่นคาร์บอน รายละเอียดของการจุดระเบิดยังคงไม่เป็นที่ทราบกัน รวมไปถึงตำแหน่งและจำนวนของจุดที่เริ่มมีไฟเกิดขึ้น การฟิวชั่นออกซิเจนเริ่มต้นขึ้นไม่นานหลังจากนั้น แต่เชื้อเพลิงนี้ไม่ถูกเผาผลาญโดยสมบูรณ์เท่ากับคาร์บอน
เมื่อการฟิวชั่นเริ่มต้นขึ้น อุณหภูมิของดาวแคระขาวจะเริ่มสูงขึ้น ดาวฤกษ์ในแถบลำดับหลักซึ่งมีแรงดันความร้อนจะขยายตัวและเย็นตัวลงเพื่อชดเชยและปรับสมดุลกับพลังงานความร้อนที่เพิ่มสูงขึ้น อย่างไรก็ตาม แรงดันที่เสื่อมลงจะไม่ขึ้นอยู่กับอุณหภูมิ ดาวแคระขาวไม่สามารถควบคุมกระบวนการเผาไหม้เหมือนกับดาวฤกษ์ทั่วไป และไม่มั่นคงต่อปฏิกิริยาฟิวชั่นเฉียบพลันได้ ไฟจะถูกเร่งให้เกิดขึ้นอย่างรวดเร็ว ซึ่งเป็นส่วนที่เกิดขึ้นจากความไม่เสถียรเรย์ลี-เทย์เลอร์ และปฏิกิริยากับความปั่นป่วน ปัจจุบันนี้ ยังคงเป็นที่โต้เถียงกันว่าไฟดังกล่าวเปลี่ยนไปเป็นการระเบิดเหนือเสียง (detonation) จากการเผาไหม้ใต้เสียง (deflagration) หรือไม่
หากไม่สนใจรายละเอียดที่ชัดเจนของการเผาไหม้นิวเคลียร์ ก็เป็นที่ยอมรับกันโดยทั่วไปว่าเศษชิ้นส่วนจำนวนมากของคาร์บอนและออกซิเจนในดาวแคระขาวจะถูกเผาไหม้กลายเป็นธาตุที่หนักกว่าภายในระยะเวลาไม่กี่วินาที ทำให้อุณหภูมิภายในดาวเพิ่มขึ้นไปถึงหลายพันล้านองศา พลังงานที่ถูกปลดปล่อยจากการเผาไหม้นิวเคลียร์ความร้อน (1-2 × 1044 จูล) นี้มากเกินพอที่จะสลายพลังงานยึดเหนี่ยวโน้มถ่วงของดาว ซึ่งก็คือ อนุภาคทั้งหมดซึ่งประกอบขึ้นเป็นดาวแคระขาวจะมีพลังงานจลน์มากพอที่จะเคลื่อนที่หนีออกจากกัน ดาวจะระเบิดอย่างรุนแรงและปลดปล่อยคลื่นกระแทกซึ่งมีความเร็วระหว่าง 5-20,000 กิโลเมตรต่อวินาที หรือราว 3% ของความเร็วแสง พลังงานที่ถูกปลดปล่อยออกมาในการระเบิดจะทำให้ความสว่างเพิ่มขึ้นอย่างมาก ความส่องสว่างสัมบูรณ์ที่มองเห็นได้ของมหานวดาราประเภท 1เอ อยู่ที่ Mv = -19.3 (สว่างกว่าดวงอาทิตย์ประมาณ 5 พันล้านเท่า) โดยมีความแปรปรวนเล็กน้อย ซากมหานวดาราจะอยู่กับดาวคู่ของมันหรือไม่นั้นขึ้นอยู่กับปริมาณของมวลที่ถูกดีดออกมา
ทฤษฎีของมหานวดาราประเภทนี้คล้ายคลึงกับทฤษฎีของโนวา เพียงแต่ดาวแคระขาวจะพอกพูนสสารช้ากว่ามากและไม่ถึงขีดจำกัดจันทรเศขร ในกรณีของโนวา สสารที่ถูกดึงดูดเข้ามาด้วยแรงโน้มถ่วงจะก่อให้เกิดฟิวชั่นไฮโดรเจนการระเบิดที่พื้นผิวซึ่งจะไม่ส่งผลกระทบต่อดาวแคระขาว มหานวดาราประเภทนี้แตกต่างจากมหานวดาราประเภทแกนสลาย ซึ่งเกิดขึ้นจากการระเบิดอย่างรุนแรงของพื้นผิวชั้นนอกของดาวมวลมากเมื่อแกนของมันเกิดการระเบิด
การก่อตัว
แบบจำลองหนึ่งที่อธิบายการก่อตัวของมหานวดาราประเภทนี้ คือ ระบบดาวคู่ที่กระชับแน่น ระบบดาวคู่ต้นกำเนิดประกอบด้วยดาวฤกษ์ในแถบลำดับหลัก ซึ่งดาวฤกษ์หลักมีมวลมากกว่าดาวฤกษ์รอง และด้วยความที่มีมวลมากกว่า ดาวฤกษ์หลักจะวิวัฒนาการกลายเป็นแขนงดาวยักษ์เชิงเส้นกำกับก่อนคู่ของมัน โดยผิวห่อหุ้มของดาวจะขยายตัวอย่างมาก หากดาวฤกษ์ทั้งสองใช้ผิวห่อหุ้มร่วมกันแล้ว ระบบดาวคู่จะสูญเสียมวลไปเป็นจำนวนมาก ซึ่งทำให้โมเมนตัมเชิงมุม รัศมีวงโคจร และคาบของการโคจรลดลง หลังจากดาวฤกษ์หลักเสื่อมสลายไปเป็นดาวแคระขาว ดาวฤกษ์รองจะวิวัฒนาการไปเป็นดาวยักษ์แดงและเข้าสู่ขั้นการพอกพูนมวลให้แก่ดาวหลัก ระหว่างช่วงเวลาสุดท้ายซึ่งใช้ผิวห่อหุ้มร่วมกันนี้ ดาวฤกษ์ทั้งสองจะหมุนเข้ามาใกล้กันมากขึ้นเนื่องจากสูญเสียโมเมนตัมเชิงมุมไป วงโคจรที่เกิดขึ้นนี้อาจมีคาบที่สั้นเพียงไม่กี่ชั่วโมงเท่านั้น หากการพอกพูนมวลดำเนินไปได้นานพอ ดาวแคระขาวอาจมีมวลถึงขีดจำกัดจันทรเศขรได้
รูปแบบที่สองที่เป็นไปได้น้อยกว่า คือกลไกสำหรับจุดระเบิดมหานวดาราประเภท 1เอ เกิดจากการรวมตัวของดาวแคระขาวสองดวงที่มีมวลรวมกันแล้วมากกว่าขีดจำกัดจันทรเศขร (เรียกว่า ดาวแคระขาวมวลซูเปอร์จันทรเศขร) ในกรณีเช่นนี้ มวลทั้งหมดจะไม่อยู่ใต้ขีดจำกัดจันทรเศขร นี่เป็นคำอธิบายหนึ่งในหลายๆ ข้อที่พยายามอธิบายถึงต้นกำเนิดดาวฤกษ์มวลมาก (2 เท่าของมวลดวงอาทิตย์) ซึ่งทำให้เกิดมหานวดารา SN 2003fg
คาดกันว่าดาวโดดเดี่ยวในดาราจักรทางช้างเผือกจะเกิดการชนกันขึ้นหนึ่งครั้งทุก ๆ 107-1013 ปี ซึ่งเกิดน้อยครั้งกว่าการเกิดโนวามาก อย่างไรก็ตาม ในบริเวณใจกลางอันหนาแน่นของกระจุกดาวทรงกลมมีการชนกันบ่อยครั้งกว่ามาก (ดูเปรียบเทียบกับ ดาวแปลกพวกสีน้ำเงิน) กรณีที่น่าจะเกิดขึ้น ได้แก่ การชนกันในระบบดาวคู่ หรือระหว่างระบบดาวคู่สองระบบซึ่งมีดาวแคระขาวอยู่ในระบบ การชนดังกล่าวสามารถกลายมาเป็นระบบดาวคู่ที่กระชับแน่นระบบเดียวซึ่งมีดาวแคระขาวสองดวง วงโคจรของพวกมันจะค่อย ๆ เสื่อมลงและรวมตัวเข้าด้วยกันผ่านพื้นผิวห่อหุ้มที่ใช้ร่วมกัน
ดาวแคระขาวสามารถพอกพูนมวลจากดาวคู่ชนิดอื่นๆ ได้ด้วยเช่นกัน ซึ่งรวมไปถึงดาวยักษ์เล็ก หรือแม้กระทั่งดาวฤกษ์ในแถบลำดับหลัก (ถ้าวงโคจรอยู่ใกล้กันมากพอ) กระบวนการวิวัฒนาการแท้จริงในระยะการพอกพูนมวลนี้ยังคงไม่แน่นอน ซึ่งอาจขึ้นอยู่กับอัตราการพอกพูนมวลและการถ่ายเทโมเมนตัมเชิงมุมไปให้กับคู่ดาวแคระขาว
มหานวดาราประเภท 1เอ แตกต่างจากมหานวดาราประเภทอื่น เพราะมันเกิดขึ้นทั่วไปในดาราจักรทุกประเภทรวมถึงดาราจักรรี พวกมันไม่แสดงว่าจะเกิดขึ้นในบริเวณก่อตัวของดาวฤกษ์ในปัจจุบันแต่อย่างใด เนื่องจากดาวแคระขาวเกิดขึ้นในระยะสุดท้ายของช่วงวิวัฒนาการดาวฤกษ์ในแถบลำดับหลัก ระบบดาวที่อยู่มานานแสนนานนี้จึงอาจเดินทางมาไกลจากบริเวณที่ก่อตัวขึ้นแต่ดั้งเดิมมาก หลังจากนั้นระบบดาวคู่อันกระชับแน่นอาจใช้เวลาอีกหลายล้านปีในขั้นตอนการถ่ายเทมวล (ซึ่งมีความเป็นไปได้ที่จะทำให้เกิดการระเบิดโนวา) ก่อนที่เงื่อนไขจะเหมาะสมกับการเกิดมหานวดาราประเภท 1เอ ขึ้น
กราฟแสง
มหานวดาราประเภท 1เอ มีกราฟแสง (กราฟของความสว่างเทียบกับเวลาหลังจากการระเบิด) ที่มีลักษณะพิเศษ เมื่อใกล้ช่วงเวลาที่มีความสว่างมากที่สุด สเปกตรัมจะประกอบด้วยเส้นของธาตุมวลปานกลางตั้งแต่ออกซิเจนถึงแคลเซียม ซึ่งเป็นองค์ประกอบหลักของพื้นผิวชั้นนอกของดาวฤกษ์ หลายเดือนหลังจากการระเบิด เมื่อพื้นผิวชั้นนอกขยายตัวไปจนถึงจุดโปร่งแสง สเปกตรัมจะถูกกลบโดยแสงที่ปลดปล่อยมาจากแหล่งกำเนิดใกล้กับแกนของดาว ธาตุหนักจะถูกสังเคราะห์ขึ้นระหว่างการระเบิด ไอโซโทปที่สำคัญส่วนใหญ่ใกล้เคียงกับเหล็ก (หรือธาตุไอร์ออนพีก) การสลายตัวของสารกัมมันตรังสี นิกเกิล-56 ตลอดจนถึงโคบอลต์-56 และเหล็ก-56 ผลิตโปรตอนพลังงานสูงซึ่งกลืนกินปริมาณพลังงานที่ผลิตได้ของสสารแตกกระจายที่ช่วงกลางถึงช่วงปลาย
ความคล้ายคลึงกันของความสว่างสัมบูรณ์ของมหานวดาราประเภท 1เอ เกือบทั้งหมดที่รู้จักได้นำไปสู่การใช้เป็นเทียนมาตรฐานลำดับรองในการศึกษาดาราศาสตร์ระหว่างดาราจักร ในดาราศาสตร์ดาราจักรนอกระบบ เหตุที่กราฟความสว่างเหล่านี้สอดคล้องกันยังคงเป็นปริศนา ในปี ค.ศ. 1998 การสังเกตมหานวดาราประเภท 1เอ ที่อยู่ห่างไกลบ่งชี้ถึงผลที่ไม่คาดฝันว่าเอกภพดูเหมือนจะขยายตัวด้วยความเร่ง
การใช้เพื่อวัดระยะทาง
จากทฤษฎีฟิสิกส์ดาวฤกษ์ที่กล่าวว่าดาวแคระขาวทุกดวงมีมวลไม่เกินขีดจำกัดจันทรเศขรและเกิดเป็นมหานวดาราประเภท 1เอ เมื่อดาวแคระขาวมีมวลถึงขีดจำกัดจันทรเศขร ซึ่งหมายความว่า ดาวแคระขาวก่อนเกิดมหานวดาราจะมีมวลเท่ากัน และจะได้ว่ามหานวดาราประเภทนี้จะมีความสว่างสัมบูรณ์เท่ากันด้วย จากสมบัติดังกล่าว ทำให้นักจักรวาลวิทยาสามารถใช้มหานวดาราประเภท 1เอ ในการวัดระยะห่างระหว่างดาราจักรได้
แต่ต่อมา นักวิทยาศาสตร์พบว่ามีมหานวดาราประเภท 1เอ บางดวงมีความสว่างมากผิดปกติ ซึ่งน่าจะเป็นไปได้ว่าดาวแคระขาวก่อนเกิดมหานวดารามีมวลสูงกว่าขีดจำกัดจันทรเศขร โดยนักวิทยาศาสตร์พบมหานวดาราแบบนี้มาแล้ว 4 ดวงนับตั้งแต่ พ.ศ. 2546 และได้ให้ชื่ออย่างไม่เป็นทางการว่า "ซูเปอร์จันทรา" ริชาร์ด สเกลโซ จากมหาวิทยาลัยเยล ได้ระบุถึงมวลดาวแคระขาวที่เป็นต้นกำเนิดมหานวดารา SN 2007if ว่ามีมวล 2.1 เท่าของมวลดวงอาทิตย์ และยังค้นพบด้วยว่าความสว่างนั้นมาจากชั้นแก๊สที่สาดออกมาก่อนและหลังการระเบิดด้วย
มหานวดาราประเภท Ib และ Ic
มหานวดาราประเภท Ib และ Ic เป็นการระเบิดของดาวฤกษ์ที่เกิดจากการที่แกนของดาวมวลมากยุบตัวลงที่ได้สูญเสียไฮโดรเจนและฮีเลียมที่ผิวชั้นนอกของดาวฤกษ์ผ่านทางลมหรือการถ่ายโอนมวลไปให้ดาวคู่ของมัน เส้นสเปกตรัมของมหานวดาราทั้งประเภทย่อยนี้จะขาดธาตุซิลิกอนที่ความยาวคลื่น 635.5 นาโนเมตร มหานวดาราประเภท 1เอ จะให้เส้นสเปกตรัมของธาตุเหล็กเป็นส่วนใหญ่ ในขณะที่มหานวดาราประเภท Ib และ Ic จะประกอบด้วยหลายธาตุ เช่น ออกซิเจน แคลเซียม และแมกนีเซียม
มหานวดาราประเภท II
ดาวฤกษ์ที่จะเกิดมหานวดาราประเภท II ได้นั้นจะเกิดการยุบตัวของแกนของดาวฤกษ์มวลอย่างน้อย 9 เท่าของมวลดวงอาทิตย์ มหานวดาราประเภท II จะมีเส้นสเปกตรัมของไฮโดรเจนที่เรียกว่า อนุกรมบาลเมอร์ ซึ่งแตกต่างจากมหานวดาราประเภท I อัตราความสว่างที่ลดลงหลังเกิดมหานวดาราเกิดขึ้นช้ากว่ามากเมื่อเทียบกับมหานวดาราประเภท 1เอ
สปินแบบซิงเลต
สปินแบบซิงเลต (Singlet) หรือ สปินแบบทริปเลต (Triplet) ในทฤษฎีควอนตัมฟังก์ชั้นคลื่นของอิเล็กตรอน 2 ตัว  ในปริภูมิจะถูกเขียนในเทอมของผลคูณของฟังก์ชันคลื่นที่แทนอนุภาคที่ขึ้นกับตำแหน่ง (Ψ)และฟังก์ชันคลื่นที่แทนอนุภาคที่ขึ้นกับสปิน (χ) ดังนี้ Ψ(r1,s1,r2,s2)=Ψ(r1.r2)χ(s1,s2) โดย r1.r2 และ s1,s2 เป็นพิกัดตำแหน่งที่ 1, ตำแหน่งที่ 2 และสปินตัวที่ 1 , สปินตัวที่ 2 ตามลำดับ ฟังก์ชันคลื่นรวมของคู่อิเล็กตรอน ซึ่งเป็นเฟอร์มิออนมี s = 1/2 เมื่อพิจารณาการแลกเปลี่ยนพลังงานระหว่างอิเล็กตรอนจะเป็นฟังก์ชันแบบไม่สมมาตร (Antisymmetric) สามารถเขียนได้ 2 แบบ คือ
ΨundefinedA = Ψeven ( r1.r2)χundefinedodd
ΨundefinedA = Ψodd ( r1.r2)χundefinedeven
เนื่องจากมีอิเล็กตรอน 2 ตัว ดังนั้นสปินรวมสามารถเป็นได้แค่ 2 แบบ คือ s=-1/2+1/2=0 และ s=1/2+1/2=1 ซึ่ง s = 0 จะเรียกว่า สปินแบบซิงเลต มีฟังก์ชันคลื่นแบบคี่ (odd) และกรณี s = 1 จะเรียกว่า สปินแบบทริปเลต  มีฟังก์ชันคลื่นแบบคู่ (even) เนื่องจาก Ψodd ( r2.r1) = - Ψodd ( r1.r2) และ Ψeven ( r2.r1) = Ψeven ( r1.r2)  กำหนดให้  α และ β แทนสปินขึ้น (Spin up) และสปินลง (Spin down) ของอิเล็กตรอน  และตัวเลข 1 กับ 2  แทนอิเล็กตรอนแต่ละตัว  จะเขียนฟังก์ชันคลื่นในส่วนของสปินได้เป็น
χundefinedodd = [α(1)β(2) - β(1)α(2)]/√2
χundefinedeven = α(1)α(2) หรือ χundefinedeven = [α(1)β(2)+β(1)α(2)]/√2 หรือ χundefinedeven = β(1)β(2)
เพลย์กราวด์
เพลย์กราวด์ (Playground) วงดนตรีแนวออลเทอร์นาทิฟร็อกและบริตป็อปจากจังหวัดชลบุรี สังกัดค่าย มีเรคคอร์ดส ในเครือ มิวซิกมูฟ มีเพลงที่มีชื่อเสียงอย่าง เพลง "มุม", "โซลเมต" (Soul Mate), "ปล่อยวาง" และอีกมากมาย โดยในปัจจุบันได้ย้ายมาสังกัดค่ายจีเอ็มเอ็ม แกรมมี่ซึ่งได้ปล่อยซิงเกิลแรกออกมาก็กลายเป็นที่กล่าวถึงของคนหลาย ๆ กลุ่ม คือเพลง เจ้าชู้? และได้มีอัลบัมเต็ม ออกมาอัลบัมแรกกับทางสังกัดใหม่ คือ อัลบัม Playboy & Girl ซึ่งในอัลบัมนี้มีเพลงฮิตอย่างเช่น ไร้สาระ, อีกครั้ง อีกครั้ง และอีกครั้ง รวมถึงเพลงจังหวะซึ้ง ๆ อย่าง ฟุ้งซ่าน เป็นต้น
ตารางลำดับการเปลี่ยนแปลงสมาชิก
ในตารางด้านล่างนี้จะแสดงเฉพาะอัลบัมเต็มและคอนเสิร์ตเท่านั้น ไม่รวมถึงอัลบัมพิเศษ และอัลบัมรวมศิลปินอื่น
เข้าประกวด Live A Day ; อัลบัมแรก
วงเพลย์กราวด์เป็นวงที่เข้าประกวดจากงาน Live A Day ของนิตยสารอะเดย์ โดยแสดงเพลง Kung Fu และได้ปล่อยเพลงออกมาเป็นอัลบัม E.P. เท่านั้น โดยหลังจากนั้นได้มีอัลบัม E.P. อีกหลายอัลบัม โดยอัลบัมอัลบัมแรกของ RIP Studio ที่ผลิตออกมานั้นคือ Toyz กับทางค่าย RIP Studio และต่อยอดไปสู่อัลบัมเต็มอัลบัมแรกที่มีชื่อว่า Welcome To Cubic World (พ.ศ. 2547) ที่ทำให้เริ่มเป็นที่จับตามอง มีเพลงดังอย่างเช่น Soulmate, ปล่อยวาง
เป็นที่รู้จัก
หลังจากปล่อยอัลบัมเต็มออกมาแล้วนั้นเพลย์กราวด์ยังปล่อยเพลงอย่าง มุมและกล่อง ช่วงก่อนสิ้นปี พ.ศ. 2547 ก่อนที่จะออก อัลบัมอีพีที่มีชื่ออัลบัมว่า Box ซึ่งในการใช้ชื่อนี้ก็เป็นการบอกถึงกล่องแห่งความรัก และเนื่องมาจากเพลงที่ดังอย่างมากคือเพลงกล่อง จึงเป็นเหตุผลสำคัญในการตั้งชื่ออัลบัมว่า Box ซึ่งในมิวสิกวิดีโอเพลง กล่อง จะเน้นถึงความรักในกล่อง กล่าวคือเน้นกล่องเป็นตัวหลักในมิวสิกวิดีโอ หลังจากปล่อยอัลบัม Box พวกเขาได้ปล่อยเพลงใหม่อย่างเช่นเพลง คำสาป ออกมาซึ่งในอัลบัมนี้จะ นับเป็นอัลบัมที่ 2 ของวงเพลย์กราวด์ต่อจาก อัลบัม Cubic World ซึ่งเป็นอัลบัมแรก โดยใช้ชื่อว่า Mr. Postman ซึ่งในการตั้งชื่อนี้ เนื่องมาจากเพลย์กราวด์ต้องการสื่อถึงชื่ออัลบัมว่าเป็นเหมือนบุรุษไปรษณีย์ ซึ่งพูดถึงชายคนหนึ่งอย่าง "นายสุภาพ" ซึ่งทำหน้าที่เป็นบุรุษไปรษณีย์ แจกจ่ายเรื่องราวชองความรักในรูปแบบต่างให้คนได้ฟังกัน เพลงแรกที่นำมาแจกจ่ายให้ได้ฟังกันคือ เพลง "Loser" โดยในอัลบัมที่ 2 นี้ได้นำเอาเพลงในอัลบัม E.P.Box มารวมด้วย อาทิเช่น เพลงกล่อง และมุม ซึ่งอัลบัมนี้ได้กลายเป็นอดีตอัลบัม สุดท้ายที่ทำงานกับค่าย RIP Studio ซึ่งเพลงที่โด่งดังอย่างมากในอัลบัมนี้ที่ทำให้เขาเป็นที่รู้จักไปทั่วทั้งประเทศคือเพลง มุม และคำสาป ซึ่งในเพลง มุมกล่าวถึง ความรักในรูปของการพอ กล่าวคือ ถึงแม้จะรักเขาก็ไม่อยากทำให้เขาไม่สบายใจ จึงขอแอบมองแอบชอบเธออยู่ที่มุมมุมนี้
ย้ายไปแกรมมี่
หลังจากนั้น ถัดมาอีกเป็นเวลา 1 ปีด้วยกันเพลย์กราวด์ได้ย้ายจาก RIP Studio มาอยู่ในค่ายจีเอ็มเอ็ม แกรมมี่และได้ร่วมทำกิจกรรมแรกโดยการเป็นครูสอนหนังสือเด็กชาวเขาที่โรงเรียนขนาดเล็กในชนบทจังหวัดแม่ฮ่องสอน ซึ่งทางองค์การแอ็คชั่นเอด ร่วมกับจีเอ็มเอ็ม แกรมมี่จัดกิจกรรมนี้ขึ้นในเดือน พฤษภาคมปี 2551 โดยมีกิจกรรมความสนุกมากมาย เช่น กิจกรรมการแข่งขันต่าง ๆ หรือแม้แต่การแสดงดนตรีก็ตาม ถัดมาอีกเกือบ 2 เดือน ก็ปล่อยซิงเกิลแรกออกมาสู่ผู้ฟัง โดยเพลงแรกที่ถูกปล่อยออกมาให้ฟังกันคือ เพลง เจ้าชู้? ซึ่งได้แรงบันดาลใจในการใส่เสียงร้องของเด็กเป็นทำนองจากภาพยนตร์เรื่อง "เดอะคอรัส" และตามด้วยเพลง แมลงโง่ โดย เมื่อเวลา 13.00 น.เกิดเหตุการณ์ระทึกขวัญรับวันวาเลนไทน์ เมื่อรถบัสเบรกแตกวิ่งชนอัดก๊อปปี้กับรถตู้ของทางวง โดยเหตุเกิดขึ้นบริเวณอำเภอปากช่อง จ.นครราชสีมา ขณะเพลย์กราวด์นั่งรถตู้กลับกรุงเทพ เพื่อมาแสดงคอนเสิร์ตต่อที่ผับ ย่านเกษตร-นวมินทร์ ได้มีรถบัสเบรกแตกเข้ามาชนรถตู้ที่เพลย์กราวด์นั่งอยู่ ทำให้เสียหลักพุ่งไปประสานงากับรถคันข้างหน้าแบบอัดก๊อปปี้สภาพรถตู้จึงพังยับไปทั้งคัน ขณะที่ผู้บาดเจ็บนั้นมี “ติ๊ก” (กฤษติกร พรสาธิต) นักร้องนำ มีอาการปวดขา “เก้ง” (ปรัชญา คำเมือง) มือเบสของวง หัวแตก ปากแตกและฟันบิ่นเล็กน้อย ส่วนตุลย์ (ตุลย์ เหมือนสร้อย) และ ตุ้ย (วัชระ ชัยพันธุ์) มือกีตาร์นั้นบาดเจ็บเล็กน้อย และได้นำวงเพลย์กราวด์ส่งโรงพยาบาลที่ใกล้ที่สุดเพื่อเช็คอาการ โดยทั้งหมดปลอดภัย และผ่านเรื่องร้ายมาด้วยดี ต่อกันที่งานเพลง หลังจากที่เพลง แมลงโง่ เริ่มซาลงไปแล้วนั้นเพลย์กราวด์ได้ปล่อยเพลงใหม่ คือ เพลง ไร้สาระ ซึ่งได้รับกระแสตอบรับอย่างดีมากและได้ถูกนำมาทำ มิวสิกวิดีโอ ซึ่งในมิวสิกวิดีโอเพลง ไร้สาระนี้ ติ๊ก (นักร้องนำ) ได้แสดงด้วย สำหรับมิวสิกวิดีโอเพลงนี้ เป็นการเล่าเรื่องของตุ๊กตาตัวหนึ่ง ที่ผู้หญิงไม่ให้ความสำคัญ ไม่สนใจ แต่ก็ยังคอยเฝ้าดูเธอต่อไป แม้ว่าใครจะมองว่ามันไร้สาระก็ตาม หลังจากนั้นไม่นานนักเพลย์กราวด์จึงปล่อยเพลง อีกครั้ง อีกครั้ง และอีกครั้ง ออกมาสู่ผู้ฟังอีกครั้งหนึ่ง ซึ่งในมิวสิกวิดีโอ อีกครั้ง อีกครั้ง และอีกครั้ง Playground ได้ชวน ญาติมิตร สหาย แฟนเพลงมาเล่นในมิวสิกวิดีโอนี้ด้วย โดยเนื้อหาเพลง กล่าวถึงความโชคดีของการได้พบ คนที่รัก เพื่อน หรือ แฟนคลับ อีกครั้งหนึ่ง โดยแสดงให้เห็นถึง ความแตกต่างของวัยไว้อย่างชัดเจน และได้วางแผงอัลบัม Playboy & Girl ในวันที่ 29 กรกฎาคม 2551 และหลังจากวางแผงได้ไม่นานก็ได้ปล่อยเพลง ตั้งแต่วันนั้น และเพลงฟุ้งซ่าน
ก่อนปิดภาคเรียนฤดูร้อนปี 2552 ปลายเดือนกุมภาพันธ์เพลย์กราวด์ได้ปล่อย ซิงเกิลใหม่ ออกมาต้อนรับปิดเทอมซึ่งไม่ใช่เพลงในอัลบัม Playboy & Girl แต่ถูกเล่นครั้งแรกในงานคอนเสิร์ต MRD Malng Rock Day ครั้งที่ 5 เป็นที่แรก เพลงนั้นคือ เพลง คนคิดมาก โดยยกกองไปถ่ายทำกันตั้งแต่เช้าที่ สตูดิโอ125 ย่านเหม่งจ๋าย โดยได้ Babymime คณะตลกใบ้ชื่อดัง ที่จะทำการแสดงโชว์กลางเดือน มีนาคม 2552 มาร่วมเล่น มิวสิก วิดีโอด้วย ซึ่งในมิวสิกวิดีโอ จะแสดงให้เห็นถึงการจีบผู้หญิงในแบบฉบับของตลกใบ้ ชื่อดังอย่าง Babymime อีกด้วย โดยมิวสิกวีดิโอเพลงนี้ ทางผู้กำกับยังได้ใช้เทคนิค 1 ช๊อตในการถ่ายทำ หลังจากซิงเกิลแรก เพลง “ของมีค่า” คือซิงเกิลล่าสุดที่พวกเขาเลือกมาให้ฟังกันต่อ โดยนอกจากจะใช้เวลาในการทำเพลงนานนับปีแล้ว พวกเขายังเตรียมส่งมิวสิกวีดีโอมาให้ชมกันด้วย  ส่วนของ เอ็มวี "ของมีค่า" ทางผู้กำกับเอ็มวี อย่าง ภานุ สุดใจ ที่เคยสร้างสรรค์ผลงานใน MV "คนคิดมาก" ได้ดีไซน์เอ็มวีให้ออกมาเป็นแอนิเมชันเรื่องราวน่ารัก ๆ ของแมวสองตัวที่ต้องผ่านอุปสรรคมากมาย กว่าจะได้ครองรักกัน ซึ่งได้ ทรงศีล ทิวสมบุญ นักเขียนการ์ตูนเจ้าของผลงาน "ถั่วงอกหัวไฟ" มาเป็นผู้วาด พร้อมกันนี้ หนุ่ม ๆ เพลย์กราวด์ยังมีคาแรคเตอร์ของแต่ละคนในรูปแบบการ์ตูนมาปรากฏในมิวสิกวีดีโอตัวนี้ด้วย ที่สำคัญ แอนิเมชัน "ของมีค่า" ยังนำเสนอด้วยเทคนิค Stop Motion-Pop up หรือการค่อย ๆ ขยับตัวการ์ตูนบนหนังสือภาพ Pop up ไปทีละนิด และถ่ายภาพไว้ทุกเฟรม ก่อนจะภาพมาฉายต่อเนื่องด้วยความเร็ว 1 วินาทีต่อ 15 เฟรม
ซิงเกิลต่อไปหลังจากนั้น คือ เรื่องสมมุติ เป็นเพลงที่มีเนื้อหา สไตล์เพ้อฟัน ถึงความรักที่จะได้จากคนที่แอบรัก เลยสมมุติว่าถ้าฟ้าให้เราคู่กันจะเป็นอย่างไร สำหรับ แนวดนตรีนี้ เป็นจังหวะที่ค่อนข้างเร็ว ซึ่งเปิดตัวได้อย่างสวยงามที่ New Entry อันดับ 17 และทำอันดับที่ อันดับ 1 ถึง 4 สัปดาห์ ของชาร์ต Hot Wave เลยทีเดียว แม้แต่ในชาร์ตอื่น ๆ ก็ตาม อาทิเช่น Fat Radio, Vergin Hitz หรือแม้แต่ Chill FM ก็ขึ้นชาร์ตในอันดับสูง ๆ ด้วยเช่นกัน ส่วนมิวสิกวิดีโอนั้น ได้ผู้กำกับเจ้าเก่า ที่เคยกำกับมิวสิกวิดีโอ "คนคิดมาก" และ "ของมีค่า" อย่าง ภาณุ สุดใจ มาทำมิวสิกวิดีโอ เพลง"เรื่องสมมุติ" อีกครั้งหนึ่งแล้ว โดยได้นักแสดงสาว "จุก" ธนิยา อำมฤตโชติ จาก ปิดเทอมใหญ่หัวใจว้าวุ่น มารับบทเป็นนางเอกมิวสิกวิดีโอนี้ด้วย ซึ่งเรื่องราวภายในเอ็มวีนั้น นางเอกสาวของเราต้องถูกจับขังอยู่ในพิพิธภัณฑ์ กับพระเอก ซึ่งไปตามหาความรัก ส่วนนางเอกนั้นก็หนีไปเรื่อย ๆ คือ ประมาณว่า นางเอกแบบงงว่าพระเอกเป็นใครอะไรทำนองนี้แล้วมายุ่งกับเราทำไม นางเอกของเรานั้นจะค่อนข้างเ ป็นคุณหนู ส่วนวงดนตรีของเรานั้น Playground นั้นก็เป็นคนร้องเพลงแต่ร้องอยู่ภายใน พิพิธภัณฑ์ เป็นกรอบรูป โดยมีหน้าที่ที่สำคัญอย่างยิ่ง คือ คอยช่วยบอกทางให้พระเอกตามหานางเอก แต่ผลสรุปสุดท้ายแล้ว มันก็เป็นแค่เรื่องสมมุติที่อยากให้เป็นเรื่องจริง เพราะว่ามันเป็นแค่จินตนาการของพระเอกเท่านั้นเอง
เพลง ลำดับถัดมาที่ปล่อยออกมา คือ เพลง หม่น ซึ่งปล่อยออกมาต้นเดือนพฤศจิกายน ปี พ.ศ. 2552 นั้นเอง ซึ่งเพลงนี้เป็นเพลงที่ 4 ที่ปล่อยออกมาแต่เป็นเพลงช้าเพลงที่ 2 ต่อจากเพลง ของมีค่า ซึ่งเพลงนี้เมื่อสำรวจตามเว็บเสิร์จเอนจินต่าง ๆ แล้วจะพบว่า ช่วงก่อนที่จะปล่อยเพลงนี้ออกมามีแต่ผู้คนรอคอยถามหาว่าเมื่อไหรจะปล่อยเพลงนี้ออกมา ซึ่งเมื่อปล่อยออกมาแล้วก็ได้รับกระแสที่ตอบรับที่ดีจากกลุ่มแฟนเพลงเป็นอย่างมาก เนื่องจากทั้งเนื้อเพลง และทำนองลงตัวอย่างไม่ต้องสงสัย โดยเนื้อเพลงกล่าวถึง คนที่ถูกทิ้ง ทุกอย่างดูหม่นไปหมด มองไปทั้งไหนก็ไม่มีใครยังคงอ้างว้างเดียวดาย หม่นจนแทบทนไม่ไหว มีทางไหนบ้างไหมที่ทำให้ฉันจะลืมเธอได้ ส่วนมิวสิกวิดีโอนั้น ได้ผู้กำกับคนเดิม คือ ภาณุ สุดใจ กลับมาทำมิวสิกวิดีโอให้อีกเช่นเคย โดนมิวสิกวิดีโอเพลง "หม่น" นี้ เป็นมิวสิกวิดีโอที่เล่าเรื่องของ สุนัข ตัวหนึ่งที่ถูกเจ้าของทิ้ง โดนเล่าเรื่องโดยการให้สุนัขสวมชุดนักบินอวกาศ ซึ่งแน่นอนในฐานะเจ้าของเพลง ก็ต้องแสดงด้วย ดังนั้น Playground จึงต้องใส่ชุดนักบินอวกาศด้วย มาคอยเ ป็นแบ๊คกราวด์ให้สำหรับการเล่าเรื่องของเจ้าสุนัขน้อยตัวนี้ โดยเล่าโดยที่สุนัขสวมชุดนักบินอวกาศลอยไปลอยมาทำหน้าตาสงสารอยู่ในอวกาศ ซึ่งสลับกับการฉายภาพเก่า ๆ ที่สุนัขตัวนี้เคยได้อ้อมกอดที่อบอุ่นจากเจ้านายในช่วงเวลาแต่ก่อน ซึ่งในตอนสุดท้ายของมิวสิกวิดีโอ สุนัขตัวนี้ก็ลอยหายไปพร้อมกับความหม่นในห้วงอากาศ
หลังจากที่ ติ๊ก Playground ได้ร้องเพลงในอัลบัม Value Of Love ซึ่งเป็นอัลบัมพิเศษที่ร้องร่วมกับศิลปินอีกหลายคน อาทิ แอนดี้ เข็มพิมุก แนน วาทิยา และอื่น ๆ อีกมากมาย ซึ่ง ติ๊ก Playground ได้ร้องเพลง คิดถึงฉันไหมเวลาที่เธอ... ซึ่งต้นฉบับเป็นเพลง ดั่งเดิมของศิลปิน วง Taxi ซึ่งได้ถูกนำมาเปลี่ยนทำนอง และใช้เสียงร้องของ ติ๊ก Playground ซึ่งที่สุดในวันที่ 23 มกราคม พ.ศ. 2553 ก็ได้ทำการปล่อยมิวสิกวิดีโอ เพลง คิดถึงฉันไหมเวลาที่เธอ... ออกมาสู่สาธารณชน
การรวมตัวอีกครั้ง
ในช่วงปลายเดือนมีนาคม พ.ศ. 2553 วง Playground ได้รวมตัวกันอีกครั้งในการทำกิจกรรมจิตอาสา ซึ่งร่วมกับองค์การแพลน อินเตอร์เนชั่นแนล สำนักงานประเทศไทย และบริษัทต้นสังกัดอย่างจีเอ็มเอ็มแกรมมี่ ในโครงการ "ธนาคารต้นไม้" ที่หมู่บ้านสันต้นเปา ในจังหวัดเชียงราย ซึ่งต้องการส่งเสริมให้เด็กและเยาวชน ตระหนักในคุณค่าและประโยชน์จากการดูแลป่าไม้ชุมชน กิจกรรมแรก คือ การเดินพาน้อง ๆ เดินป่าสำรวจพันธุ์ไม้ และกิจกรรมหลังจากนั้นก็เป็นกิจกรรมสำหรับการที่มีพี่เลี้ยงเป็นนักร้องคือ การร้องเพลงนั้นเอง นอกจากร้องเพลงของพวกเขาซึ่งเป็นเพลงไทยสากลแล้ว พวกเขายังร้องเพลงลูกทุ่งเอาใจคนรุ่นใหญ่อีกด้วย ซึ่งการที่ได้มาทำกิจกรรม Playground กล่าวว่า “สนุกมากครับ วันนี้ได้เพลิดเพลินได้ชมต้นไม้ พรรณไม้ต่างในชุมชน และยังได้ความรู้ในเรื่องของสมุนไพรอีกด้วย ผมว่าเป็นเรื่องที่ดีนะครับที่น้อง ๆ ในชุมชนนี้มีโอกาสได้สัมผัสกับป่าไม้แทนที่จะเป็นป่าคอนกรีตที่ผมเจอทุกวัน ถือเป็นการเริ่มต้นที่ดีให้กับน้อง ๆ และชุมชนนี้ที่มีใจในการอนุรักษ์ป่าไม้เพื่อสร้างพื้นที่สีเขียวให้กับเด็ก ๆ ของเรานะครับ”
หลังจากห่างจากซิงเกิลที่สี่ เพลง "หม่น" ไปเกือบ ๆ ร่วมสองปี ในที่สุด ศิลปินวง Playground ได้ถึงเวลาปล่อยซิงเกิลใหม่ล่าสุดซึ่งเป็นซิงเกิลที่ห้า ซึ่งทำการแสดงสดเป็นครั้งแรกที่บริเวณลานด้านหลังของห้างสรรพสินค้า แปซิฟิค พาร์ค ศรีราชา กับซิงเกิลที่ห้าที่มีชื่อว่า "แด่ความฝันของมวลมนุษยชาติ" ซึ่งยังไม่มีการปล่อยออกอากาศตามสถานีแต่อย่างใด และหลังจากนั้นไม่นานวง Playground ได้ไปถ่ายทำปกอัลบัมล่าสุดของพวกเขา หลังจากนั้นไม่นานได้ทำการปล่อยมิวสิกวิดีโอเพลง "แด่ความฝันของมวลมนุษยชาติ" ออกมา โดยมีแก่นเรื่องที่แปลกต่างจากวิดีโดทั่วไปโดยเป็นการเดินทางของมนุษย์อวกาศที่เดินทางไปที่ต่าง ๆ ในประเทศไทย ซึ่งรอวันที่จะขึ้นไปเหยียบดวงจันทร์ ตามความฝันของมนุษยชาติ หลังจากนั้นในวันที่ 11 กรกฎาคม 2554 Playground ได้ถือฤกษ์ เปิดตัวอัลบัมใหม่ โดยจัดงานร่วมกับการเปิดอัลบัมใหม่ของ Pancake ด้วย โดยอัลบัมนี้เป็นอัลบัมชุดที่สี่ของ Playground โดยใช้ชื่อว่า Apollo 0.4 ตามชุดที่อัลบัมและตามคอนเซ็ปของอัลบัม โดยในวันแถลงข่าวเปิดอัลบัม Playground ได้โชว์เพลงใหม่ถึงสามเพลงในงานด้วยกันคือ เพลง "แด่ความฝันของมวลมนุษยชาติ" เพลงช้าเพราะ ๆ ซึ้ง ๆ ความหมายดี ๆ อย่างเพลง "ขาด" และเพลงสุดท้ายคือเพลง "ความคิดถึงไม่มีเหตุผล"
หลังจากที่ปล่อยเพลง "แด่ความฝันของมวลมนุษยชาติ" ไปได้ซักพักแล้ว ได้ทำการปล่อยซิงเกิลที่สอง คือ "ขาด" และในวันที่ 20 กรกฎาคม 2554 โดยเพลงขาด เป็นเพลงช้า ๆ เนื้อหาเกี่ยวกับการที่เราขาดใครสักคนไม่ได้ แต่ในมิวสิกวิดีโอนั้น ได้แสดงถึงจุดประสงค์ของการแต่งเพลงนี้ของพี่ติ๊ก คือ ในมิวสิกวิดีโอนั้นแสดงถึงการเป็นเด็กว่าเรามีสิ่ง ๆ หนึ่งที่อยู่ด้วยแล้วมีความสุข แต่เมื่อเราโตขึ้นเรากลับขาดมันไป นั่นก็คือ "ความฝัน" นั่นเอง และ Playground ได้สร้างปรากฏการณ์อีกครั้งหนึ่ง เมื่อเพลง "ขาด" กระโดดจากอันดับที่ 16 มาถึงอันดับที่ 3 เลยทีเดียวในวันที่ 21 สิงหาคม 2554 ของ Seed Chart ด้วยเวลาแค่ 3 สัปดาห์เท่านั้นเอง ซึ่งนอกจากเพลงนี้จะตีความหมายในเรื่องเกี่ยวกับการขาดความฝันแล้วยังสามารถตีความได้หลากหลายแนวตามความคิดของแต่ละคนอีกด้วย ไม่ว่าจะเป็นความฝัน ความรัก มิตรภาพ ซึ่งแต่ล่ะคนที่ขาดมันไปจะตีความออกมา แล้วก็ได้เลิกในการปล่อยอัลบัม Apollo 0.4 อัลบัมลำดับที่ 4 ของ Playground ซึ่งภายในอัลบัมประกอบด้วยเพลงทั้งสิ้น 14 เพลงด้วยกัน ซึ่งวางแผงในวันที่ 25 สิงหาคม 2554 แต่งานแถลงข่าวยังคงต้องถูกเลื่อนออกไปเนื่องจากมีสมาชิกในวงประสบอุบัติเหตุทางใบหน้า คือ เก้ง Playground โดยจะเลื่อนจากวันที่ 25 สิงหาคม 2554 เป็นวันที่ 8 กันยายน 2554 ต่อจากที่ปล่อยเพลง "ขาด" เพลงจังหวะสนุก ๆ อย่างเพลง "ความคิดถึงไม่เคยมีเหตุผล" โดยที่มิวสิกวิดีโอเป็นการนำเกมส์ประจำอัลบัมคือ จรวดส่งข้อมความในสังคมออนไลน์อย่างเฟซบุ๊คมาทำเป็นมิวสิกวิดีโอ โดยเพลง ๆ นี้ก็สามารถติดชาร์ตได้ในหลาย ๆ คลื่นวิทยุอีกด้วย หลังจากปล่อยเพลง "ความคิดถึงไม่เคยมีเหตุผล" ไปแล้ว เพลงที่ปล่อยต่อมาคือเพลง จังหวะช้า ๆ ซึ้ง ๆ เช่นเดียวกัยเพลง "ขาด" อย่างเพลง "ใจหาย" ซึ่งถือเป็นซิงเกิลที่แปดที่ถูกปล่อยออกมาจากอัลบัม รวมทั้งมีการปล่อยเอ็มวีซึ่งเป็นตัวที่แปดในอัลบัมด้วยเช่นกัน
ในช่วงปลายปี 2555 ซึ่งเป็นปีที่ Playground มีอายุครบ 10 ปีพอดี ได้ฉลองด้วยการปล่อยซิงเกิลใหม่ที่มีชื่อเดียวกับการครบรอบคือ Anniversary ออกมาสู่ตลาด โดยใช้จังหวะชิว ๆ โดยได้ย้ายมาสังกัดค่ายเพลงย่อยในเครือแกรมมี่อย่าง "สนามหลวงมิวสิค" และในปีถัดมาได้ออกซิงเกิลเพลง "คนแปลกหน้าคนนี้" ที่ทำให้ชื่อของเขากลับมาเป็นที่สนใจมากอีกครั้ง แต่หลังจากนั้นวงก็หายหน้าหายตาไปจากการออกซิงเกิลถึงสามปี ก่อนที่จะย้ายเข้ามาค่ายใหม่อย่าง "มี เรคคอร์ด" โดยมีซิงเกิลเพลงแรกเป็นเพลงจังหวะสนุกอย่าง "เนย" และตามมาด้วยเพลงจังหวะช้า ๆ ที่ทำให้ชื่อของวงกลับไปปรากฏอยู่บนชาร์ตเพลงอีกครั้งอย่างเพลง "คนที่ไม่มีความหมาย" ก่อนที่ปีถัดมาจากนั้นวงจะออกซิงเกิลใหม่ชื่อว่า "สารภาพ" มีข้อสังเกตในซิงเกิลเพลงที่สามนี้ที่ปรากฏสมาชิกวงเพียงสามคนจากที่โดยปกติแล้วจะมีสมาชิกที่ออกสื่ออยู่ถึงสี่คน สมาชิกที่หายไปในซิงเกิลที่สามนี้คือ มือเบสอย่าง "เก้ง" ปรัชญา คำเมือง ที่ได้โพสต์เสตตัสหลังจากเพลงนี้ออนแอร์ว่าเจ้าตัวตัดสินใจพักการทำงานในวงไปชั่วคราวก่อน เพราะมีสิ่งที่ต้องทำ
ปุ่มหิน
ปุ่มหิน หรือ ปุ่มไม้ (Boss) ทางสถาปัตยกรรมหมายถึงปุ่มที่ยื่นออกมาซึ่งอาจจะทำด้วยหินหรือไม้ก็ได้ ปุ่มหินมิใช่ หินหลัก (Keystone) เพราะปุ่มหินใช้เป็นเครื่องตกแต่งเท่านั้นแต่หินหลักเป็นหินที่ใช้ยึดโครงสร้างเข้าด้วยกัน
ตัวอย่างของปุ่มหินหรือปุ่มไม้ที่พบบ่อยคือบนเพดานสิ่งก่อสร้างโดยเฉพาะตรงที่สันเพดานโค้งตัดกัน ในสถาปัตยกรรมกอธิคปุ่มหินจะแกะสลักอย่างสวยงามเป็นใบไม้ ดอกไม้ ตราประจำตระกูล, พระเยซู, พระเจ้าแผ่นดิน , นักบุญ, นางฟ้าเทวดา หรือรูปตกแต่งอื่นๆ  ซึ่งบางครั้งอาจจะเป็นสัตว์ นก หรือหน้าคนบางครั้งอาจจะเป็นรูปอัปลักษณ์ที่เรียกว่า Green Man ที่จะพบเห็นบ่อยๆ ทฤษฎีหนึ่งกล่าวว่าการใช้ปุ่มหินหรือปุ่มไม้ระหว่างจุดที่สันเพดานมาตัดกันก็เพื่อซ่อนรอยตำหนิระหว่างรอยต่อ เท็จจริงเท่าใดไม่มีการยืนยัน แต่ปุ่มกลายมาเป็นสิ่งประดับตกแต่งไปโดยปริยาย
ปุ่มหินเป็นสิ่งสำคัญในการก่อสร้างในสมัยสถาปัตยกรรมคลาสสิก เมื่อตัดหินเป็นก้อนหยาบๆ ที่เหมืองหินช่างหินจะทิ้งปุ่มไว้อย่างน้อยด้านหนึ่งเพื่อจะได้สะดวกต่อการขนย้ายหินไปที่ที่ต้องการ เมื่อไปถึงปุ่มนี้ก็ยังช่วยให้การยกหินให้เข้าที่เข้าทางได้ง่ายขึ้น ตัวอย่างที่เห็นชัดคือที่วัดเซเกสตาที่ซิซิลี ที่ยังสร้างไม่เสร็จ ปุ่มเหล่านี้ยังเห็นได้ชัดโดยเฉพาะที่ฐานทำให้เราได้ศึกษาวิธีก่อสร้างของกรีก
แชมเปี้ยนขนมปัง สูตรดังเขย่าโลก
แชมเปี้ยนขนมปัง สูตรดังเขย่าโลก เป็นการ์ตูนญี่ปุ่น วาดโดย ทาคาชิ ฮาชิกุจิ ลงตีพิมพ์ในนิตสารโชเน็นซันเดย์ โดยสำนักพิมพ์โชงะกุกัง ต่อมาได้มีการนำมาสร้างเป็นอนิเมะโดยบริษัทซันไรส์
ในประเทศไทย แชมเปี้ยนขนมปัง สูตรดังเขย่าโลก ได้รับลิขสิทธิ์จัดพิมพ์โดย สำนักพิมพ์บงกช ส่วนภาคอนิเมะ ออกจำหน่ายในรูปแบบวีซีดี-ดีวีดีโดย DEX (ใช้ชื่อเรื่องว่า "แชมเปี้ยนเจปัง สูตรดังเขย่าโลก") และเคยออกอากาศทางสถานีโทรทัศน์ทีไอทีวีหรือ ไอทีวีเดิม ด้วยในรายการ TITV Cartoon Club หรือ ITV Cartoon Club ตั้งแต่วันที่ 1 ตุลาคม พ.ศ. 2549 - 27 พฤษภาคม พ.ศ. 2550 เวลา9.30-10.00น. ในช่วงหลังๆ เลื่อนเวลาออกอากาศเป็น 9.00-9.30 น.
เรื่องย่อ
อาสุมะ คาสุมะ เด็กหนุ่มผู้มีฝ่ามืออันอบอุ่น หรือ "หัตถ์ตะวัน" ที่ต้องการจะทำขนมปังญี่ปุ่นที่อร่อยกว่าข้าว ซึ่งเขาเรียกมันว่า "เจปัง" ตามคุณลุงที่เคยเปิดร้านขายขนมปังอยู่ใกล้ๆ บ้าน ตั้งแต่เด็กจนโต อาสุมะได้สร้างสรรค์เจปังต้นแบบออกมาถึง 55 แบบด้วยกัน เมื่ออายุได้ 16 ปี เขาก็ไปสอบเข้าทำงานที่ปังตาเซีย (แพนตาเซีย) หลังจากผ่านการทดสอบอันสุดโหด อาสุมะก็ได้เป็นพนักงานที่ร้านปังตาเซีย สาขามินามิโตเกียว พร้อมกับ คาวาจิ เคียวสุเกะ ผู้เป็นทั้งเพื่อนและคู่แข่ง โดยมีผู้จัดการร้านหนุ่มล่ำบึ้กไว้ผมทรงอัฟโฟรอย่าง มัตสึชิโระ เคน และหลานสาวทายาทเจ้าของปังตาเซียกรุ๊ป ผู้ดูแลร้านปังตาเซีย สาขามินามิโตเกียว อย่าง อาซึสะงาวะ ทสึกิโนะ คอยให้การสนับสนุน แต่นอกจากจะต้องทำฝันของตัวเองให้เป็นจริงแล้ว อาสุมะยังต้องเผชิญกับแผนการอันสกปรกและแยบยลของ แซงปิแอร์ ร้านขนมปังคู่แข่งที่คิดจะฮุบกิจการของปังตาเซียอีกด้วย
เพราะฉะนั้นคาสุมะและคาวาจิจึงได้ลงแข่งขันศึกหน้าใหม่ของปังตาเซีย คาสุมะสามารถโค่นสุวาบาระ ไคจากสาขาใหญ่และคังมุริ ชิเงรุจากสาขาชินจิกุจูโอที่มี อาซึสะงาวะ ยูกิโนะพี่สาวคนละแม่ของทสึกิโนะคอยหนุนหลังอยู่ คว้าตำแหน่งชนะเลิศได้สำเร็จ แต่ว่าคาวาจิกลับแพ้คังมุริเพราะแผนสกปรกของยูกิโนะ คังมุริซึ่งทราบเรื่องนี้จึงคิดที่จะย้ายไปที่สาขามินามิโตเกียวที่พวกคาสุมะทำงานอยู่ หลังจากที่จบการแข่งขันศึกหน้าใหม่ คังมุริเลยย้ายไปที่สาขามินามิโตเกียวเพื่อเล่าแผนการอันชั่วร้ายของยูกิโนะที่ร่วมมือกับเจ้าของแซงปิแอร์ ให้ทุกคนในร้านฟัง มีแค่ทางเดียวคือให้คาสุมะและพวกที่เป็นแนวหน้าของปังตาเซียลงแข่งขันศึกโมนาโกคัพ ที่มีคนมีฝีมือด้านขนมปังมารวมตัวกันจากทั่วโลก
ทางด้านของปังตาเชีย ได้ส่งคาสุมะ คาวาจิและสุวาบาระลงแข่งศึกโมนาโกคัพโดยจัดให้ 3 คนนี้เป็นทีมญี่ปุ่น พวกเขาจึงต้องออกเดินทางไปที่ฝรั่งเศส พร้อมกับคุโรยานางิเพื่อไปดูงานและฝึกฝนฝีมือเป็นเวลา 1 เดือนก่อนการแข่งขัน พวกเขาได้พบกับโซฟี น้องสาวของมาสเตอร์คิริซากิ คุโรยานางิ บอกว่าโซฟีจะเป็นผู้แนะนำเรื่องขนมปังให้กับพวกคาสุมะก่อนการแข่ง เมื่อการแข่งรอบแรกมาถึง ด้วยความซุ่มซ่ามของคาวาจิทำขนมปังรูปคนครุ่นคิดของโรแดงแบนไม่มีชิ้นดี จึงรับผิดชอบด้วยใช้ตัวเองเป็นหุ่นคนครุ่นคิดแทน แต่ว่าก็ถูกแขกมาในร่วมงานจับได้ ทีมญี่ปุ่นจึงโดนหักคะแนน 2 คะแนนแต่ก็ได้คาสุมะและสุวาบาระช่วยไว้ เลยทำให้ทีมญี่ปุ่นรอดตัวไป หลังจากนั้นพวกเขาก็ได้ฝ่าฟันอุปสรรคต่างๆจากการตัดสินที่ไม่ยุติธรรมของลาเม่ ประธานจัดการแข่งขันกับเจ้าของแซงปิแยร์ แต่ในรอบรองชนะเลิศ กษัตริย์โมนาโกทรงเป็นประธานจัดการแข่งขันแทน และทีมญี่ปุ่นก็สามารถโค่นแชมป์เก่าอย่างทีมฝรั่งเศสได้สำเร็จแต่ต้องเข้าไปเจอทีมอเมริกาที่มีศัตรูที่ร้ายกาจอยู่และมีคิริซากิ ยูอิจิเจ้าของแซงปิแยร์คอยหนุนหลังอยู่แต่ก็สามารถชนะไปได้ แต่ถึงอย่างนั้นพวกคาสุมะก็ยังไม่สามารถช่วยปังตาเซียไว้ได้ แต่คิริซากิ ยูอิจิยังให้โอกาสแก่พวกคาสุมะโดยให้ร่วมแข่งขันทำขนมปังในรายการ ศึกขนมปัง 9 จังหวัดโดยใช้วัตถุดิบเด่นๆต่างๆในท้องถิ่นเพื่อทำขนมปังตามหัวข้อ หากชนะก็จะได้ปังตาเซียกลับมาเหมือนเดิม
ตัวละคร
ผู้จัดการร้านของปังตาเซียสาขามินามิโตเกียว เป็นชายหนุ่มลำบึ้กที่ชอบไว้ผมทรงอัฟโฟว์ ก่อนจะมาเป็นทรงอัฟโฟว์เขาได้ทำงานเป็นพนักงานปังตาเซีย แต่ด้วยความอิจฉาที่มีให้กับโมโกยามะและมาสเตอร์ GM คิริซากิทำให้เขาตัดสินใจทำทรงนี้เพื่อหลีกหนีความเป็นปกติธรรมดา เขาได้ฝึกเรียนกังฟูเพื่อให้ปลอกแขนตะวัน แต่เขาก็ไม่เคยเอาชนะโมโกยามะและมาสเตอร์เลยสักครั้งเลย ศึกต่างๆที่พวกอาสุมะได้ทำตลอด เขาก็ได้คอยอธิบายว่าขนมปังนั้นทำยังไงและทำด้วยและมักจะชอบแกล้งคาวาจิ เคียวสุเกะจนพูดว่าอะไรน่ะ แต่จะสอนให้เขาเปลี่ยนแปลงตนเองยังไงต่างหาก
พนักงานของปังตาเซียสาขามินามิโตเกียว หัวทรงรูปเห็ด เขาคนนั้นคือทายาทของคณะละครสัตว์แห่งหนึ่ง มีความสามารถแยกร่างในการทำงานในร้านขนมปังตลอดเวลา ชอบสึกิโนะมากเพราะเธอได้ช่วยเหลือเขาและรับเขาเข้าทำงานในสาขามินามิโตเกียว คิโนชิตะไม่สามารถทำขนมปังที่เป็นออริจินัลของตัวเองได้ แต่สามารถเลียนแบบวิธีการทำขนมปังของผู้อื่นเพียงแค่ได้เห็นแค่ครั้งเดียว ก็สามารถทำออกมาได้เหมือนกว่า 95% มักจะโดนเมินจนเป็นตัวละครที่จืดจางที่สุด
หนุ่มพนักงานของปังตาเซียจากสาขาใหญ่ ได้เข้าร่วมการแข่งศึกหน้าใหม่เพื่อที่จะทำให้ตัวเองเก่งในการเป็นช่างทำขนมปัง เขามักจะใช้ผ้าคลุมหัวตลอดเวลา และชอบเป็นนักดาบซามูไรอย่างมีชีวิตจิตใจ ทุกๆครั้งมักจะพกดาบติดตัวไปเสมอ (ยกเว้นตอนเข้าทำงานเท่านั้น) ในศึกหน้าใหม่ สุวาบาระไม่เคยเข้าแข่งเลยสักครั้ง เพราะคู่แข่งนั้นใจเสาะไม่กล้าสู้เขาเลยหนีไปก็เลยผ่านเข้ารอบอย่างง่ายดาย แต่ก็ได้เจออาสุมะ คาสุมะในรอบรองชนะเลิศ 4 คนสุดท้าย สุวาบาระ ไคได้ทำขนมปังแบบครัวซองเพื่อเอาชนะอาสุมะ แต่อาสุมะได้ทำเจปังหมายเลข 44 จนทำให้คุโรยานางิและเดฟ ฮาชิกุจิขาดใจตายด้วยรีแอคชั่น(แต่ไม่ตายหรอก แค่ไปสวรรค์เท่านั้น)ทำให้เขาแพ้อย่างราบคาบ ก็เลยแค้นใจจึงฝึกทำขนมปังอย่างจริงๆจังๆโดยมีอาจารย์ผู้ฝึกดาบคอยสั่งสอน ต่อมาในรอบชิงอันดับที่ 3 สุวาบาระ ไคได้เจอกับคาวาจิ  เคียวสุเกะซึ่งทั้งคู่ไม่ถูกกันเลย แต่ผลออกมาก็เสมอกันในศึกขนมปังฝรั่งเศส
ในศึกโมนาโกคัพ สุวาบาระ ไค ได้คอยช่วยเหลือต่างๆให้กับอาสุมะทั้งคิดทำเจปังและตัวเองก็คิดทำขนมปังด้วยที่ชื่อว่า ลูแปง จนผ่านเข้ารอบมาจนพบกับโมนิก้า ตัวแทนทีมชาติสหรัฐฯ ผลออกมาคือสุวาบาระ ไคพ่ายแพ้ แต่โมนิก้าได้ปลอบใจเขาจนทำให้ทั้งคู่เริ่มสนิทกันมาโดยตลอดจนได้เป็นแฟนกันในที่สุด ในอีกต่อมาในศึกขนมปัง 9 จังหวัด เขาก็ได้ปลอบตัวเป็นนินจาพร้อมโมนิก้าเข้าร่วมกับแซงปิแอร์เพื่อจะเอาชนะอาสุมะอีกครั้งแต่ก็พ่ายแพ้อีกตายเคย เขาจึงตัดสินใจทำฮาราคิรีหรือเซ็ปปุกุเพื่อหนีความพ่ายแพ้ แต่ก็ได้สติเมื่อมัตสึชิโระ เคนได้บอกถึงบางอย่างที่อยู่ในท้องของโมนิก้าซึ่งเขาช็อกมากเมื่อรู้ว่าโมนิก้าตั้งครรภ์กจึงตัดสินใจใหม่ด้วยการแต่งงานกับโมนิก้า ทำให้ลืมเรื่องความพ่ายแพ้ไปหมดในที่สุด
หนุ่มวัย 22 เป็นคณะกรรมการชิมขนมปังของปังตาเซียและเป็นนักชิมที่ดีที่สุดของระดับญี่ปุ่น ในการชิมขนมปังของเขามักจะเกิดรีแอคชั่นตลอดเวลา แต่รีแอคชั่นของเขานั้นมักจะผิดเพี้ยนมากแบบสุดๆเลย เขาจบการศึกษาที่มหาวิทยาลัยฮาร์เวิร์ด ประเทศสหรัฐอเมริกา ทำให้เขามีความรู้เกี่ยวกับวิธีการทำขนมปังต่างๆและวัตถุดิบที่อยู่ทุกที่ในทั่วทุกมุมโลก และในอดีตได้เป็นลูกศิษย์ของมัตสึชิโระ เคน แต่ด้วยความสามารถทางด้านการชิมที่เยี่ยมทำให้มัตสึชิโระอยากให้คุโรยานางิเลิกเป็นช่างทำขนมปังและไปเป็นกรรมการนักชิมแต่ด้วยความเป็นคนหัวดื้อทำให้ความสัมพันธ์ระหว่างมัตสึชิโระและคุโรยานางิแย่ลงจนไม่ถูกกัน เขาได้เป็นนักตัดสินในศึกต่างๆตลอดมายกเว้นโมนาโกคัพ
น้องสาวไม่แท้ของสึกิโนะเป็นเด็กแก่นแก้วชอบหาเรื่องสึกิโนะอยู่บ่อยๆ เป็นลูกเมียหลวง เธอทำงานในสาขาที่ชินโตเกียว เธอมีความถนัดในการทำขนมปังเมลอนแต่ก็พ่ายแพ้ให้กับอาสุมะจึงยอมเรียกสึกิโนะว่าพี่ มีพ่อเป็นคนถือหางให้ทำนู่นทำนี่ก็เลยกลายเป็นคนเอาแต่ใจ เขาได้รับโคอาล่าหรือโมโกยามะที่ถูกไล่ออกจากแซงปิแอร์มา แต่ถึงแม้โคอาล่าจะแพ้อาสุมะเพียงใดแต่เธอก็รักเขาเหมือนพ่อคนที่สองของเธอ
พี่สาวไม่แท้ของซึกิโนะ เป็นลูกเมียหลวง มีหัตพายุหิมะที่ตรงข้ามกับหัตถ์ตะวัน ถนัดการทำทาร์ต มีความแค้น (ส่วนตัว) กับซึกิโนะ ดูนิสัยน่ารังเกียจ คอยหาทางแกล้งทีมญี่ปุ่นอยู่เสมอในศึกโมนาโคคัพ เธอได้ร่วมมือกับคิริซากิ ยูอิจิประธานแซงปิแอร์ในการครอบครองปังตาเซีย แต่ในการแข่งศึกขนมปัง9จังหวัดได้พ่ายแพ้แบบหมดรูปในศึกการทำทาร์ตกับอาสุมะ
เด็กหนุ่มอัจฉริยะวัย 16 ปี ที่ชื่นชอบการวิจัย จบวิทยาศาสตร์การอาหารจากฮาร์เวิร์ด เป็นรุ่นน้องของคุโรยานางิ มีพ่อเป็นหัวหน้ายากูซ่าและแม่เป็นลูกเศรษฐีที่ได้หย่าล้างกันไป ทำงานให้กับยูกิโนะ โดยส่วนตัวเขาไม่ชอบนิสัยของยูกิโนะ เป็นคู่แข่งของอาสุมะในศึกหน้าใหม่ ได้เอาเชื้อหมักจากทะเลที่เขาวิจัยขึ้นมาโดยการสนับสนุนของยูกิโนะ(ส่วนหนึ่งมาจากคิริซากิ ยูอิจิ ด้วย)มาแข่งกับอาสุมะ แต่คังมุริก็ได้พ่ายแพ้ให้กับอาสึมะ จึงถูกยูกิโนะทำลายห้องวิจัยของเขาทิ้ง จนต่อมาได้ขอย้ายสาขาไปทำงานที่มินามิโตเกียวสาขาเดียวกับอาสุมะ คังมุริได้เสนอวิธีแก้ปัญหาการขาดทุนของสาขา ในศึกโมนาคัพ เขาสละสิทธิ์การแข่งให้กับคาวาจิ โดยตัวเองคอยจัดการอัตราการต่อรองพนันการแข่งขันโมนาคัพ เขาวางแผนให้คาวาจิทำตัวน่าอายในงานทำให้อัตราการต่อรองพนันของทีมญี่ปุ่นสูงขึ้นเพื่อเอาเงินพนันทั้งหมดมาซื้อหุ้นคืนจากยูกิโนะที่กว้านซื้อหุ้นปังตาเซีย
ในศึกขนมปัง9จังหวัดเขาได้เข้าร่วมทีมกับอาสุมะ คอยเป็นมันสมองให้ทีม และได้มีโอกาสเป็นคนแข่งแทนอาสุมะที่ป่วยในหัวข้อแยม ซึ่งคู่แข่งในครั้งนั้นคือซึซึมิ มาซาโนบุ พ่อครัววังหลวงจากออสเตรีย ผู้พี่ชายต่างแม่ของเขา
ประธานแซงปิแอร์ที่มีความโลภมากคอยหาทางที่จะยึดปังตาเซียให้ได้ แต่แท้จริงแล้วเขาเป็นคนดีมาแต่ก่อน แต่ด้วยที่เขากินขนมปังที่คิดทำขึ้นมา รีแอ็กชั่นนั้นได้ทำให้เขาถูกขนมปังควบคุมจนกลายเป็นคนเลวไปในที่สุด คิริซากิ ยูอิจิแต่งงานกับภรรยาชาวฝรั่งเศลและมีลูกด้วยกัน 2 คนก็คือ พี่ชายคนโตมาสเตอร์คิริซากิ(ซิลวาน)ซึ่งเป็น GM ของปังตาเซียที่ญี่ปุ่น และโซฟี ลูกสาวคนสุดท้องที่ทำงานร้านขนมปังของพ่อบุญธรรมที่ฝรั่งเศล และที่แน่ๆกว่านั่นเขาคือลุงที่อาสุมะพบและเล่าความฝันของการทำเจปัง แต่มันผ่านไปนานจนทำให้ทั้งคู่จำกันไม่ได้ เขาก็ได้คอยขัดขวางไม่ให้ทีมของอาสุมะชนะในศึกโมนาโกคัพด้วยการให้ลาเม่ ประธานกรรมการแข่งขันโมนาโกคัพให้ตัดสินกับทีมญี่ปุ่นอย่างไม่ยุติธรรมแต่กลับล้มเหลว และคอยหนุนหลังทีมสหรัฐฯเพื่อเอาชนะทีมญี่ปุ่นให้ได้ ต่อมาหลังศึกโมนาโกคัพ คิริซากิ ยูอิจิ สามารถยึดปังตาเซียไว้ได้สำเร็จ แต่ก็ให้โอกาสกับอาสุมะด้วยการแข่งศึกขนมปัง9จังหวัดซึ่งมีจุดประสงค์บางอย่างแอบแฝง เป้าหมายของเขาคือ อาสุมะ คาสุมะ
ชื่อจริงๆของเขาคือ ซิลวาน เป็นคณะกรรมการในการชิมขนมปังของปังตาเซียซึ่งอยู่ในตำแหน่ง GM แต่เดิมเขาเกิดที่ฝรั่งเศลพร้อมกับน้องสาวโซฟี พ่อของเขาคือ คิริซากิ ยูอิจิ ด้วยความยากจนและแม่ล้มป่วยเสียชีวิตพ่อก็ทิ้งพวกเขาไป เขาและน้องสาวก็ได้รับการอุปการะจากพ่อบุญธรรมซึ่งเป็นเจ้าของร้านขายขนมปัง ต่อมาเขาก็ได้หากินด้วยขายขนมปังแต่ก็ไม่มีใครมาซื้อ เขาก็ได้ฝึกฝนเป็นนักมายากลที่เก่งและจัดแสดงมายากลพร้อมขายขนมปังไปด้วยซึ่งประสบความสำเร็จอย่างดี ต่อมาเข้าได้เดินทางมาญี่ปุ่นมาทำงานที่ปังตาเซียซึ่งเขามีพรสวรรด์มาตั้งแต่เกิดจึงได้รับตำแหน่ง GM มาได้จนถึงทุกวันนี้ จุดเด่นของเขาคือเขาจะสวมหน้ากากไททาเนียมสีเงินตลอดเวลา ไม่ว่าจะไปที่ไหนก็จะไม่ถอดออกเลยสักครั้ง เขาก็ได้คอยช่วยเหลืออาสุมะในการแข่งขันเปิดตัวสินค้าใหม่ระหว่งปังตาเซียและแซงปิแอร์ซึ่งผลออกมาเสมอกัน ต่อมาเขาก็ได้ตัดสินให้อาสุมะชนะการแข่งขันศึกหน้าใหม่ด้วยรีแอคชั่นนกยูงออกมาทั้งตัว และอีกต่อมาในศึกขนมปัง9จังหวัด เขาได้ลาออกจากปังตาเซียและเข้าร่วมทีมกับแซงปิแอร์ เพื่อว่าถ้าเขาชนะก็จะได้สูตรลับขนมปังที่จะทำให้คนเปลี่ยนไปจากคิริซากิ ยูอิจิ ผู้เป็นพ่อของเขา ด้วยความหวังว่าจะทำให้พ่อกับมาเป็นคนเดิม
เป็นน้องสาวของมาสเตอร์ GM คิริซากิและเป็นลูกสาวของคิริซากิ ยูอิจิ หลังจากที่แม่ล้มป่วยเสียชีวิตและพ่อก็ทิ้งไป เธอก็เกลียดพ่อของตัวเองมาก เธอทำงานในร้านขนมปังของพ่อบุญธรรมที่ฝรั่งเศล พวกอาสุมะได้เข้ามาดูงานที่ร้านของเธอ เธอก็ได้ขอร้องให้พวกอาสุมะโค่นล้มทีมชาติฝรั่งเศลในศึกโมนาโกเพราะทีมนั้นเป็นคู่แข่งทางของเธอซึ่งพวกอาสุมะก็สามารถโค่นล้มได้สำเร็จ
มะเฟืองช้าง
มะเฟืองช้าง เป็นพืชในวงศ์เงาะ (Sapindaceae) กระจายพันธุ์ในอินเดีย อินโดจีนถึงปาปัวเซีย ลักษณะเป็นไม้ต้นผลัดใบ สูง 15-23 เมตร เรือนยอดเป็นพุ่มมนค่อนข้างกลม โคนต้นเป็นพูพอน ใบเป็นใบประกอบขนนกชั้นเดียวปลายคู่ เรียงเวียนสลับ ใบย่อยเรียงตรงข้าม 2 คู่ ใบรูปไข่ กว้าง 3-11 เซนติเมตร ยาว 5-28 เซนติเมตร ปลายใบแหลม โคนใบสอบ ผิวใบด้านบนเกลี้ยง ด้านล่างมีขนสั้น ๆ ขอบใบเรียงหรือเป็นคลื่นเล็กน้อย ดอกสีขาว ขาวอมเขียวหรือครีมถึงชมพู มีกลิ่นคล้ายดอกพิกุล ออกเป็นช่อแบบกระจะตามกิ่ง กลีบเลี้ยง 5 กลีบ แบ่งเป็น 2 ชั้น ชั้นนอก 2 กลีบ ชั้นใน 3 กลีบ รูปรีถึงรูปไข่หรือไข่กลับ กลีบดอกมี 4 กลีบ รูปรีขอบขนานถึงรูปไข่ โคนดอกมีขน ผลทรงกลมแบบเมล็ดเดียว สีเหลืองถึงเทา เมล็ดสีน้ำตาล
ชาวพื้นเมืองใช้ใบและลำต้นในการรักษาอาการไอ เนื้อไม้ใช้ทำของใช้
อำเภอเวียงสระ
เวียงสระ เป็นอำเภอที่ตั้งอยู่ในจังหวัดสุราษฎร์ธานี คนภาคใต้ส่วนใหญ่จะเรียกว่า บ้านส้อง โดยอำเภอเวียงสระเป็นศูนย์กลางทางการค้าและทางเศรษฐกิจของสุราษฎร์ธานีโซนใต้
ประวัติ
ท้องที่อำเภอเวียงสระเดิมเป็นส่วนหนึ่งของอำเภอบ้านนาสาร ทางราชการได้แบ่งพื้นที่การปกครองอำเภอบ้านนาสาร ออกมาตั้งเป็น กิ่งอำเภอเวียงสระ ตามประกาศกระทรวงมหาดไทยลงวันที่ 23 กุมภาพันธ์ พ.ศ. 2511 โดยมีผลบังคับตั้งแต่วันที่ 12 มีนาคม ปีเดียวกัน
และต่อมาได้มีพระราชกฤษฎีกายกฐานะกิ่งอำเภอเวียงสระ อำเภอบ้านนาสาร ขึ้นเป็น อำเภอเวียงสระ ตามประกาศกระทรวงมหาดไทยลงวันที่ 1 พฤศจิกายน พ.ศ. 2514 โดยให้มีผลตั้งแต่วันที่ 16 พฤศจิกายน ปีเดียวกัน
ที่ตั้งและอาณาเขต
อำเภอเวียงสระตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอเวียงสระแบ่งเขตการปกครองออกเป็น 5 ตำบล 64 หมู่บ้าน ได้แก่
การปกครองส่วนท้องถิ่น
ท้องที่อำเภอเวียงสระประกอบด้วยองค์กรปกครองส่วนท้องถิ่น 6 แห่ง ได้แก่
กีฬา
อำเภอเวียงสระมีสโมสรฟุตบอลอาชีพ ได้แก่ เอ็มเอชคอน สุราษฎร์ฯ ซิตี้ ซึ่งปัจจุบันแข่งขันในไทยลีก 3 โซนภาคใต้
นน บุญจำนงค์
นน บุญจำนงค์ เป็นนักมวยสากลสมัครเล่นทีมชาติไทย ติดทีมชาติครั้งแรกเมื่อปี พ.ศ. 2539 และเป็นน้องชายร่วมสายโลหิตของ มนัส บุญจำนงค์ และถือว่าเป็นลูกหม้อของมวยสากลสมัครเล่นทีมชาติไทยคนหนึ่ง มีจุดเริ่มในการเข้าสู่ทีมชาติคล้ายพี่ชายคือเข้ามาอยู่ในแคมป์ทีมชาติตั้งแต่เด็ก ก่อนจะพัฒนาฝีมือจนกระทั่งติดทีมชาติชุดใหญ่ นน เป็นมวยที่มีหน่วยก้าน และลำหักลำโค่นที่ดี อาวุธครบเครื่องทั้งความรวดเร็วและหนักหน่วง อย่างไรก็ตาม บางครั้ง นน ก็มักเจอปัญหาในเวลาที่เจอคู่ต่อสู้ที่มีความหนักหน่วงและปักหลักแลกหมัดด้วยเหมือนกัน เพราะในเรื่องความทนทานนั้นนนยังดูจะไม่เต็มที่เท่าที่ควร
ประวัติ
นน บุญจำนงค์ มีชื่อเล่นว่า "เต้ย" เกิดเมื่อวันที่ 12 กรกฎาคม พ.ศ. 2525 ที่อำเภอเมือง จังหวัดราชบุรี เป็นบุตรของนายมโนและนางมาลี บุญจำนงค์ มีพี่ชายและน้องชายอีก 2 คนคือ มนัส และ พันธนินทร์ ทั้งสามพี่น้องหัดชกมวยมาตั้งแต่สมัยเด็ก นน มีชื่อเดิมว่า "มานนท์" และได้เปลี่ยนชื่อมาเป็น นน โดยตัดพยางค์หน้าออก
โอลิมปิก 2008
โอลิมปิก 2008 ที่ปักกิ่ง ประเทศจีน เป็นโอลิมปิกครั้งแรกของนน ในรอบแรกนนจับสลากได้ผ่าน แต่ในรอบสอง นน แพ้ให้กับ โฮซัม อับดิน นักมวยชาวอียิปต์ไป 10-11 หมัด ตกรอบไปอย่างน่าเสียดาย เพราะเดิมเคยคาดว่านนจะสามารถเอาชนะไปได้อย่างง่ายดาย หลังการชกมีการวิจารณ์ว่าการชกครั้งนี้นนชกไม่เหมือนเดิม โดยเฉพาะไม่มีหมัดหน้าทำคะแนนเลย
มวยสากลอาชีพ
นนขึ้นชกมวยสากลอาชีพครั้งแรกเมื่อวันที่ 28 ตุลาคมพ.ศ. 2553 ที่โรงแรมมารีออต์ เมืองเออร์วิน รัฐแคลิฟอร์เนีย สหรัฐอเมริกา โดยชกในรุ่น ซูเปอร์เวลเตอร์เวท โดยชนะคะแนน ลอเรนซ์ เลตตูลี นักมวยชาวอเมริกันไปได้ ในการชก กำหนด 4 ยก
คางคกต้นไม้
คางคกต้นไม้ (Tree toad, House's tree toad; ) สัตว์ครึ่งบกครึ่งน้ำชนิดหนึ่ง ในวงศ์คางคก (Bufonidae)
เป็นคางคกที่มีขนาดใหญ่ หนังเรียบ ลำตัวบึกบึน แผ่นปิดหูปรากฏชัดเจน ไม่มีต่อมพาโรตอยด์ นิ้วตีนหน้ามีแผ่นพังผืด แต่บริเวณโคนนิ้วตีนมีพังผืดเต็มนิ้วยกเว้นนิ้วที่สี่ ซึ่งจะยาวที่สุดและปลายนิ้วค่อนข้างจะแผ่กว้าง ด้านบนของหัวเรียบ ส่วนบนหลังมีต่อมกระจายประปราย ตัวเมียใหญ่กว่าตัวผู้ประมาณ 2 เท่า ตัวเมียมีสีน้ำตาลทั้งตัว ขณะที่ตัวผู้จะมีจุดสีเหลืองตามตัว มีความยาวจากปลายปากจนถึงก้นประมาณ 64 เซนติเมตร
เฉลิมพงศ์ พิชวงค์
เฉลิมพงศ์ พิชวงค์ ชื่อเล่น ออมสิน เป็นนักร้องต่อมาได้เป็นนักแสดงและนักพากย์
คางคกต้นไม้
อาศัยอยู่ตามกองใบไม้ใกล้ลำธารในป่าดิบชื้นทางภาคใต้ของประเทศไทย พบตามแถบภูเขาใน จังหวัดพัทลุง, จังหวัดยะลา และจังหวัดนราธิวาส ในต่างประเทศพบได้ตลอดคาบสมุทรมลายู, เกาะบอร์เนียว และเกาะสุมาตรา กินสัตว์ขนาดเล็กจำพวกสัตว์ไม่มีกระดูกสันหลังเป็นอาหาร
มีสถานภาพเป็นสัตว์ป่าคุ้มครองตามประกาศของกรมอุทยานแห่งชาติ สัตว์ป่า และพันธุ์พืช
เฉลิมพงศ์ พิชวงค์
ประวัติ
เฉลิมพงศ์ พิชวงค์ เกิดเมื่อวันที่ 19 พฤศจิกายน พ.ศ. 2530 ที่จังหวัดเชียงใหม่ มีชื่อเล่นว่า "ออมสิน" เป็นเด็กที่มีปัญหาพฤติกรรมทางด้านออทิสติก จบการศึกษาชั้น ม.6 โรงเรียนกาวิละอนุกูล จังหวัดเชียงใหม่ ต่อมาได้ศึกษาที่วิทยาลัยอาชีวศึกษาเชียงใหม่
เฉลิมพงศ์รักการร้องเพลงตั้งแต่อายุ 3 ปีมีความสามารถพิเศษทางด้างการร้องเพลง เข้าสู่อาชีพนักร้องเมื่ออายุครบ 15 ปีที่บริษัทแกรมมี่
วงการบันเทิง
เมื่อมีความสามารถพิเศษทางด้านการร้องเพลงได้เป็นนักร้องในวงทรีโอของบริษัท แกรมมี่เอนเตอร์เทนเมนต์ โดยการชักชวนของ อำพล ลำพูน